तर, रूसको पछिल्लो अवस्था भने निकै नाजुक हो । विश्वकप खेल्ने टोलीभन्दा फिफा वरियतामा रूस पुछारमा छ । सन् २००८ यता रूसले कुनै पनि ठूलो प्रतियोगिताको समूह चरण पार गर्न सकेको छैन । रूसका मुख्य खेलाडी स्इगोर इकिनफेभ हुन् । कप्तान तथा गोलरक्षक उनमा सबैको नजर हुनेछ । साउदी अरेबिया वरियतामा रूसभन्दा तीन स्थानमाथि रहेको टोली हो । साउदीका मुख्य खेलाडी हुन्, मोहम्मद अल–सहलवी । यी ३० वर्षीय फरवार्डले विश्वकप छनोटमा मात्रै १६ गोल गरेका थिए ।
